text: [{"text_idx": "#000001", "text": "Why Invest in Baybay City?"}, {"text_idx": "#000006", "text": "Baybay Tourism and Investment Promotions Office"}, {"text_idx": "#000008", "text": "Ang mga mag-uuma lang nga taga-dakbayan sa Baybay ang tugotan nga mamaligya sa ilang mga produkto sa Tabo-an sa Baybay \u2018ning dakbayan, nga mas nailhan sa tawag nga Kadiwa Center."}, {"text_idx": "#000010", "text": "Atol sa pagpakighinabi kaniya sa \u201cNasayod ka ba, Bai?\u201d News Team, gibutyag ni Abarquez nga gipatawag sa Sangguniang Panlungsod (SP) Committee on Agriculture ang mga nanindahay sa Tabo-an sa Baybay tungod sa mga reklamo nga adunay namaligya didto sa tabo-an nga dili taga-dakbayan sa Baybay. Nasayran nga aduna \u2018say uban nga namaligya didto og mga produkto nga ila ra usab gi-angkat gikan sa mga mag-uuma sa laing lugar."}, {"text_idx": "#000011", "text": "Matud pa usab ni Abarquez nga ilang nasayran nga adunay naghimo-himo og Vendor\u2019s ID pinaagi sa pag-photocopy sa Vendor\u2019s ID nga gi-issue sa City Agriculture Office (CAO) kanila."}, {"text_idx": "#000012", "text": "Tungod niini, gikuha sa CAO ang mga Vendor\u2019s ID nga ilang giluwatan ug makakuha lang og Tabo-an sa Baybay Vendor\u2019s ID ang usa ka mag-uuma kon makahatag siya og barangay certification nga magmatuod nga usa siya ka mag-uuma sa ilang barangay."}, {"text_idx": "#000013", "text": "Segun usab sa gikasabutan sa maong meeting nga kinahanglan nga nakabutang sa maong barangay certification kon unsa ang mga utanon nga iyang gitanom ug kon kanus-a ang schedule sa pag-harvest niini."}, {"text_idx": "#000014", "text": "Pinaagi niini maseguro nga mga molupyo lang sa dakbayan sa Baybay ang makapamaligya sa ilang mga produkto sa Tabo-an sa Baybay ug nga ila ra usab nga abot ang mga produkto sa uma nga ilang gibaligya."}, {"text_idx": "#000015", "text": "Matud pa ni Ms. Abarquez nga kinahanglan nga dalhon sa mag-uuma ang nahisgotang barangay certificate didto sa City Agriculture Office sa Second Floor sa New Baybay City Hall aron mahatagan sila og Tabo-an sa Baybay Vendor\u2019s ID nga aduna nay numero aron pagseguro nga kalikayan ang pagpakopya niini pag-usab."}, {"text_idx": "#000016", "text": "Hinuon, gitataw ni Ms. Abarquez nga kada unom (6) ka bulan i-renew ang Tabo-an sa Baybay Vendor\u2019s ID. Matud pa usab niya nga inspeksiyonon usa sa mga kawani sa City Agriculture Office ang umahan sa usa ka mag-uuma sa dili pa siya hatagan sa Tabo-an sa Baybay Vendor\u2019s ID."}, {"text_idx": "#000017", "text": "Nasayran nga gikasabutan usab sa maong meeting nga 1m x 2m lang ang sukod sa puwesto sa matag manindahay sa tabo-an ug nga dili na puwede nga maghikyad sila sa mga produkto sa uma sa semento didto sa tabo-an."}, {"text_idx": "#000018", "text": "Kahinumdoman nga gumikan sa pandemya ug sa mga bagyo nga miingo sa dakbayan sa Baybay, nagnihit ang mga produkto sa uma ug misaka pag-ayo ang presyo niini sa merkado \u2018ning dakbayan gumikan kay gi-angkat pa man kini gikan sa nagkalain-lain nga mga lugar."}, {"text_idx": "#000019", "text": "Tungod niini, mihangyo ang Lokal nga Kagamhanan sa Department of Agriculture Regional Office 8 nga ipadala dinhi sa dakbayan sa Baybay ang Kadiwa Center aron makahatag og alternative market sa mga molupyo \u2018ning dakbayan."}, {"text_idx": "#000023", "text": "Leave a Reply Cancel reply"}, {"text_idx": "#000024", "text": "Your email address will not be published. Required fields are marked (*)."}, {"text_idx": "#000025", "text": "Comment field and fields with (*) are required!"}, {"text_idx": "#000027", "text": "Notify me of follow-up comments by email."}, {"text_idx": "#000028", "text": "Notify me of new posts by email."}, {"text_idx": "#000034", "text": "Listen to \u201cNasayod ka ba, Bai?\u201d"}, {"text_idx": "#000035", "text": "Every Tuesday, Thursday and Saturday"}, {"text_idx": "#000036", "text": "Your email address is required."}]